Titanic, sumă record pentru un obiect banal. Licitație neobișnuită
- Alexandru Sălăvăstru
- 28 martie 2024, 18:02
Controversata ușă din lemn din filmul Titanic, folosită pentru a o salva pe Rose, a ajuns la licitație. Ușa, care nu a fost suficient de mare și pentru Jack, a fost vândută cu 500.000 de lire sterline.
Ușa folosită pentru a o salva pe Rose în filmul Titanic a ajuns la licitație
O piesă de recuzită controversată folosită în scena finală a filmului Titanic a fost vândută la licitație cu suma impresionantă de 567.561 de lire sterline.
Recuzita din lemn de balsa, modelată după rama ușii de deasupra intrării în salonul de la clasa întâi al navei, a fost subiectul multor dezbateri de la lansarea filmului în 1997.
În timp ce actorii principali se agățau de această ușă, ei și-au dat seama că nu este suficient spațiu pentru amândoi.
Ulterior, ușa a ținut-o în viață doar pe Rose, interpretată de Kate Winslet. Iubitul ei, Jack, interpretat de Leonardo DiCaprio, și-a sacrificat viața în film pentru ea.
Licitație record pentru obiectul de recuzită
După o așteptarea care a durat două decenii și jumătate, un norocos a achiziționat ușa. Licitația s-a desfășurat pe parcursul a cinci zile, de miercuri dimineața până duminică seara. Licitația a avut loc la Heritage Auctions din Dallas, Texas, cea mai mare casă de licitații de obiecte de colecție din lume.
Au fost scoase la vânzare o serie întreagă de comori cinematografice, cu peste 5.500 de ofertanți din întreaga lume.
Obiectele au adus peste 12 milioane de lire sterline pentru cele aproape 1.600 de obiecte, potriviti The Mirror.
Obiectul principal al naufragiului din Titanic, piesa centrală din cadrul licitației
Obiectul naufragiului din 1912 măsoară 2.5 metri lungime și aproape un metru lățime. Acesta a fost un obiect cheie al evenimentului. Licitatorul a deschis licitația la 72.264 de lire sterline, spunând:
"Este un obiect important, cea mai mare scenă din filmul Titanic, dacă vreți. Acesta este momentul despărțirii", a spus acesta.
Peste cinci minute, prețul a crescut dramatic, cu o ofertă câștigătoare în valoare de 567.561 de lire sterline. Printre alte obiecte din comoara licitației se numără biciul lui Indiana Jones din "Templul morții", care s-a vândut cu 414.717 lire sterline. A fost vândut, de asemenea, și toporul lui Jack Nicholson din "The Shining", care a fost adjudecat cu 98.743 de lire sterline.